कहानी गुजरात के बड़ोदरा की रहने वाली लड़की इंसिया (जायरा वसीम) की है. वह एक सिंगर बनना चाहती है. इंसिया के सपने पूरा करने में सबसे बड़ी बाधा उसके पापा फारुख (राज अर्जुन) हैं. वो अपने पिता के डर से कभी अपने सपने के बारे में बात नहीं कर पाती, लेकिन इंसिया की मां नजमा (मेहर विज) अपनी बेटी के सपने को पूरा करवाना चाहती है. पर वो भी अपने पति से डरती है. फारुख पूरे घर में अपनी मर्जी चलाता है. उसकी कोशिश है कि वो पूरे परिवार के साथ सऊदी अरब शिफ्ट हो जाए. इंसिया अपने सपने पूरा करने के लिए मुंबई जाना चाहती है. इसी बीच उसकी मुलाकात स्ट्रगलिंग म्यूजिक डायरेक्टर शक्ति कुमार (आमिर खान) से होती है. शक्ति की एंट्री के बाद कहानी में बहुत सारे मोड़ आते हैं. अब क्या इंसिया को अपना सपना पूरा करने का मौका मिलता है या पूरी फैमिली के साथ सऊदी अरब जाना पड़ता है, यही फिल्म का खास हिस्सा है.